
ΕΛΛΗΝΙΚΗ  ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
ΓΕΝΙΚΗ ΓΡΑΜΜΑΤΕΙΑ ΔΙΑ ΒΙΟΥ ΜΑΘΗΣΗΣ
ΣΧΟΛΕΙΟ ΔΕΥΤΕΡΗΣ ΕΥΚΑΙΡΙΑΣ ΛΑΜΙΑΣ

Λαμία, 14-10-2013
ΔΕΛΤΙΟ ΤΥΠΟΥ
Θέμα: Εγγραφές στο Σχολείο Δεύτερης Ευκαιρίας Λαμίας

Άρχισαν οι εγγραφές για το σχολικό έτος 2013 – 2014 στο Σχολείο Δεύτερης Ευκαιρίας Λαμίας. Το Σχολείο Δεύτερης Ευκαιρίας είναι ένα Δημόσιο Σχολείο που παρέχει στους απόφοιτους απολυτήριο τίτλο ισότιμο προς το απολυτήριο του Γυμνασίου χωρίς εξετάσεις.

Απευθύνεται σε απόφοιτους Δημοτικού Σχολείου ή σε όσους δεν ολοκλήρωσαν το Γυμνάσιο και ενδιαφέρονται να ολοκληρώσουν την εννιάχρονη υποχρεωτική εκπαίδευση. Μπορούν να φοιτήσουν άνδρες και γυναίκες που έχουν συμπληρώσει το 18ο έτος της ηλικίας τους.

Η φοίτηση διαρκεί δύο σχολικά έτη  (18 μήνες) και τα μαθήματα γίνονται τις απογευματινές ώρες ( 16:30 – 20:30) .  

Οι απόφοιτοι μπορούν να συνεχίσουν τη φοίτησή τους στο Γενικό Λύκειο καθώς και στο Επαγγελματικό Λύκειο και στα ΣΕΚ με δυνατότητα εξειδίκευσης σε πολλούς τομείς και άμεσης διασύνδεσης με την αγορά εργασίας. 
Καλούμε όσους επιθυμούν να εγγραφούν να προσέρχονται στο Σ.Δ.Ε. Λαμίας  στη Λεωφόρο Καλυβίων 154 (κάτω από το Μουσικό Σχολείο Λαμίας), καθημερινά κατά τις ώρες 4:30μ.μ. – 8:30 μ.μ.

Για περισσότερες πληροφορίες οι ενδιαφερόμενοι μπορούν να απευθύνονται στα τηλέφωνα 2231066028 και 6973599390 καθημερινά από τις 4:30μ.μ. – 8:30 μ.μ.

